Diari Oficial de la Generalitat Valenciana


Sumari del DOGV 9627, del 28-06-2023 (2023/7247)

RESOLUCIÓ de 23 de juny de 2023, de la consellera d'Educació, Cultura i Esport, per la qual s'aproven les bases reguladores i es convoca la concessió de subvencions previstes en el Pla de recuperació, transformació i resiliència, per a finançar el suport a acceleradores culturals de la Comunitat Valenciana, i s'aprova la modificació del Pla estratègic de subvencions d'aquesta conselleria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9627

Data del DOGV
:   28-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7247


Data del document
:   23-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 23 de juny de 2023, de la consellera d'Educació, Cultura i Esport, per la qual s'aproven les bases reguladores i es convoca la concessió de subvencions previstes en el Pla de recuperació, transformació i resiliència, per a finançar el suport a acceleradores culturals de la Comunitat Valenciana, i s'aprova la modificació del Pla estratègic de subvencions d'aquesta conselleria. [2023/7247]  
  
1. El Pla de recuperació, transformació i resiliència, aprovat per l'Acord del Consell de Ministres de 27 d'abril de 2021 (BOE 30.04.2021), es concep com «un projecte de país que traça el full de ruta per a la modernització de l'economia espanyola, la recuperació del creixement econòmic i la creació d'ocupació, després de la crisi de la Covid-19, així com per a preparar el país per a afrontar els reptes del futur».  
Les mesures que recull el Pla compleixen els sis pilars establits pel Reglament del mecanisme de recuperació i resiliència, i s'articulen al voltant de quatre eixos principals: la transició ecològica, la transformació digital, la cohesió social i territorial i la igualtat de gènere. Aquests quatre eixos de treball es desenvolupen a través de deu polítiques palanca, entre les quals es troba la número 9 «Impuls de la indústria de la cultura i de l'esport». Les deu polítiques palanca integren al seu torn 30 components o línies d'acció, que articulen de manera coherent i complementària les diferents iniciatives tractores prioritàries de reforma estructural, tant de tipus regulador com d'impuls econòmic, per a contribuir a aconseguir els objectius generals del pla. Entre aquests components es troba el número 24 «Revaloració de la indústria cultural» que comprén, entre altres, el grup d'inversions o actuacions denominat «I1 Reforç de la competitivitat de les indústries culturals». Aquest grup d'inversions i actuacions es desenvolupa en diversos programes entre els quals es troba el P01.3 «Suport a les acceleradores culturals».  
  
Les actuacions, l'execució de les quals correspon a les comunitats autònomes, es canalitzaran mitjançant convocatòries d'ajudes en règim de concurrència competitiva, que s'ajusten als termes següents:  
- Les ajudes estan destinades a accelerar el creixement del teixit empresarial i professional de les indústries culturals i creatives.  
- Els projectes i les activitats hauran d'estar vinculats a processos d'acceleració en la cadena de valor de les indústries culturals i creatives, a través d'activitats i accions d'investigació, formació, producció, exhibició, distribució o comercialització, entre altres.  
  
- Els projectes contemplaran també les possibles sinergies del sector de les indústries culturals i creatives amb altres àmbits i sectors econòmics i socials.  
- Els processos d'acceleració contemplaran, entre altres, activitats com la creació, la facilitació, la mediació, la incubació, la formació, la mentoria, la inversió o la promoció.  
Aquest pla ha traçat uns objectius mínims de 25 projectes d'incubació a dur a terme per part de la Comunitat Valenciana en funció de l'import assignat en aplicar els criteris de repartiment aprovats en la Conferència Sectorial de Cultura per a aquest projecte.  
2. El suport a acceleradores culturals permetrà accelerar el creixement de professionals, empreses emergents i empreses, abastant així tot el sector de la cultura valenciana, des d'editorials fins a companyies de producció o distribució artística i musical, arts escèniques, artesania, disseny en totes les seues modalitats, moda o videojocs entre altres, que podran desenvolupar el seu pla de modernització. El programa pretén reduir els temps i augmentar les possibilitats d'èxit en el procés de modernització d'empreses i l'acceleració de noves línies de negoci cultural. L'enfocament serà de caràcter pràctic i permetrà fomentar el treball en xarxa amb altres empreses del sector i també preparar la seua internacionalització.  
3. Per a donar resposta a aquesta necessitat i dotar pressupostàriament la gestió dels fons d'aquest pla, s'han creat les línies de subvenció S8622 i S1090, de caràcter genèric, en el programa 451.99 MRR Cultura i Esport. Per tractar-se d'una concessió en règim de concurrència competitiva, per tant a l'abast de tots els possibles interessats, la seua gestió ha de produir-se conformement al que es disposa en els articles 164 i 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que preveuen l'aprovació, amb caràcter previ a la convocatòria, d'un pla estratègic de subvencions de la Conselleria, així com les corresponents bases reguladores de les subvencions.  
4. D'altra banda, el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19 inclou en el seu capítol VI la regulació d'un règim especial de gestió de les actuacions incloses en el Pla de recuperació, transformació i resiliència finançat pel Mecanisme europeu de recuperació i resiliència i pels fons REACT-EU, per a fer costat a la recuperació després de la crisi de la covid-19 (Next Generation-EU).  
En matèria de gestió de subvencions per concurrència competitiva, l'article 23 d'aquesta disposició legal estableix que s'aprovaran en un únic expedient, mitjançant resolució de la persona titular de la conselleria competent per raó de la matèria, les bases reguladores, la convocatòria i la modificació, si és el cas, del pla estratègic de subvencions. En aquests expedients únicament hauran de complir-se els següents tràmits, amb caràcter d'urgència: resolució d'inici, informe de la Intervenció Delegada i informe de l'Advocacia General.  
5. Aquest règim d'ajudes no estarà subjecte a l'obligació de notificació prèvia a la Comissió Europea conformement al que es disposa en l'article 53 del Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L 187 de 26.06.2014), Reglament (UE) 2017/1084 de la Comissió, de 14 de juny de 2017, pel qual es modifica el Reglament (UE) núm. 651/2014 quant a les ajudes a infraestructures portuàries i aeroportuàries, els llindars de notificació per a les ajudes a la cultura i la conservació del patrimoni i per a les ajudes a infraestructures esportives i recreatives multifuncionals, així com els règims d'ajudes de funcionament de finalitat regional, i pel qual es modifica el Reglament (UE) núm. 702/2014 quant al càlcul dels costos subvencionables (DOUE L 156 de 20.06.2017), Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013 pel que fa a la seua pròrroga (DOUE L 215, de 07.07.2020) i el Reglament (UE) núm. 651/2014 pel que fa a la seua pròrroga i els ajustos pertinents i Reglament (UE) núm. 2021/1237 de la Comissió, de 23 de juliol de 2021, pel qual es modifica el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L 270, de 29.07.2021).  
  
Per tot això, fent ús de les facultats que em confereix l'article 28 de la Llei 5/1983, de 30 de desembre, del Consell, i 160.2.a, 160.4, 164 i 165 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, havent-se realitzat l'audiència i informació pública d'aquest expedient, i vistos els informes preceptius emesos per l'Advocacia General de la Generalitat i per la Intervenció Delegada, resolc:  
  
Primer. Aprovació de les bases reguladores, de la convocatòria d'aquestes subvencions i modificació del Pla estratègic de subvencions 2020-2023 de la Conselleria d'Educació, Cultura i Esport  
1. S'aproven les bases reguladores de la subvenció per a la concessió de les subvencions destinades a donar suport a processos d'acceleració cultural de projectes en l'àmbit de les indústries culturals i creatives dels professionals inscrits en el règim especial de persones treballadores autònomes, pimes i microempreses, així com persones físiques amb el compromís de constituir-se com a empreses o autònoms a través d'acceleradores culturals que puguen acreditar que estan en disposició d'aportar els mitjans i coneixements necessaris per a la bona fi del procés d'acceleració, contingudes en l'annex I d'aquesta resolució.  
  
Així mateix, l'objecte d'aquesta resolució és aprovar la convocatòria de les subvencions destinades a finançar el suport a acceleradores culturals de la Comunitat Valenciana, corresponent a l'exercici 2023.  
  
2. Es modifica el Pla estratègic de subvencions de la Conselleria d'Educació, Cultura i Esport per al període 2020-2023, aprovat per la Resolució de 23 de març de 2020, del conseller d'Educació, Cultura i Esport, d'acord amb el contingut de l'annex II de la present resolució.  
  
3. Les subvencions que es concedisquen a l'empara d'aquesta resolució s'emmarquen en el Pla de recuperació, transformació i resiliència (PRTR), instrument de finançament orientat als resultats, fites i objectius indicats en aquest, que resulten vinculants per a totes les administracions públiques participants. De manera específica, tant aquesta resolució com les bases reguladores es dicten en desenvolupament del Component 24, Inversió 01 (P01), de l'esmentat PRTR.  
  
Segon. Règim jurídic  
1. Aquestes subvencions es regiran pel que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en els preceptes bàsics de la Llei 38/2003, de 17 de novembre, general de subvencions, i en el Reglament que la desenvolupa, aprovat pel Reial decret 887/2006, de 21 de juliol; en el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, i en les bases reguladores que s'insereixen com a annex I en la present resolució.  
2. Aquestes subvencions i les actuacions que es financen estaran sotmeses també al règim jurídic establit en les normes estatals o europees que regulen el PRTR i en particular a les següents:  
a) El Reglament (UE) 2020/2094, del Consell, de 14 de desembre de 2020, pel qual s'estableix un instrument de recuperació de la Unió Europea per a donar suport a la recuperació després de la crisi de la covid-19.  
b) El Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència (MRR).  
c) El Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088, ja que totes les actuacions que s'executen dins del PRTR han de complir el principi de no causar un perjudici significatiu als objectius mediambientals recollits en l'article 17 del reglament esmentat.  
d) L'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
e) L'Ordre HFP/1031/2021, de 29 de setembre, per la qual s'estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència.  
f) Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, pel qual es modifiquen els reglaments (UE) núm. 1296/2013, (UE) núm. 1301/2013, (UE) núm. 1303/2013, (UE) núm. 1304/2013, (UE) núm. 1309/2013, (UE) núm. 1316/2013, (UE) núm. 223/2014 i (UE) núm. 283/2014, i la Decisió núm. 541/2014/UE, i pel qual es deroga el Reglament (UE, Euratom) núm. 966/2012, Llei 47/2003, de 26 de novembre, general pressupostària.  
g) Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència.  
  
h) Resolució de 29 d'abril de 2021, de la Sotssecretaria, per la qual es publica l'Acord del Consell de Ministres de 27 d'abril de 2021, pel qual aprova el Pla de recuperació, transformació i resiliència.  
i) Llei 22/2021, de 28 de desembre, de pressupostos generals de l'Estat per a l'any 2022.  
j) Article 148 de la Llei 40/2015, d'1 d'octubre, de règim jurídic del sector públic.  
k) Llei 38/2003, de 17 de novembre, general de subvencions.  
l) Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
D'acord amb el que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de ser publicada.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 23 de juny de 2023.- La consellera d'Educació, Cultura i Esport: Raquel Tamarit Iranzo.  
  
  
  
ANNEX I  
Bases reguladores i convocatòria de la concessió de subvencions previstes en el Pla de recuperació, transformació i resiliència, per a finançar actuacions que tinguen per objecte donar suport a processos d'acceleració cultural en l'àmbit de les Indústries Creatives i Culturals (ICC) de la Comunitat Valenciana.  
  
Base 1. Objecte i condicions per a la concessió d'aquestes subvencions  
1. Aquesta convocatòria té per objecte regular la concessió de subvencions per a l'exercici 2023 a professionals inscrits en el règim especial de persones treballadores autònomes, pimes i microempreses, així com persones físiques amb el compromís de constituir-se com a empreses o autònoms que complisquen els requisits previstos en aquestes bases reguladores, mitjançant règim de concurrència competitiva, per a donar suport a processos d'acceleració cultural en l'àmbit de les indústries culturals i creatives realitzats entre l'1 de gener de 2022 i el 31 de desembre 2026, que els permeta créixer i desenvolupar el seu potencial, servint així de pol d'atracció econòmic i de generació d'ocupació.  
  
2. Els projectes comptaran amb una part de transferència de capital (capítol VII) d'un 70 % i una part de suport mitjançant transferència corrent (capítol IV) del 30 % per a activitats com formació, mediació, incubació o mentoria en acceleració cultural que tinguen per objecte l'acceleració de projectes culturals de les entitats creatives i culturals per a reforçar el paper del sector com a motor de l'economia valenciana, digital i sostenible, i element de cohesió social i territorial.  
  
3. A l'efecte d'aquestes bases, les acceleradores i els programes d'acceleració aporten gran flexibilitat i adaptabilitat per a contribuir al desenvolupament de projectes empresarials. Estan especialitzats no sols en la injecció de capital a través d'inversions llavor, sinó també en l'acompanyament a projectes amb alt potencial de creixement i desenvolupen activitats que van des de la mentoria i tutoria d'acompanyament, programes de formació intensiva, suport en la cerca de finançament, inversió, o desenvolupament de xarxes de contactes.  
4. Aquestes subvencions es podran sol·licitar per a finançar despeses corrents i de capital que tinguen per objecte: l'acompanyament, la creació, la consultoria, la mediació, la incubació, la formació, la mentoria, la inversió, el finançament o la promoció.  
5. Tots els requisits exigits per a sol·licitar aquestes ajudes o per a obtindre la condició de beneficiari hauran de complir-se abans de la finalització del termini de sol·licitud previst en aquesta convocatòria.  
6. A l'efecte d'aquesta convocatòria, s'estableixen les següents definicions:  
a) Es consideraran com a xicotetes i mitjanes les empreses que ocupen menys de 250 persones i que, a més, o bé tinguen un volum de negoci anual no superior a 84.938.156 d'euros, o bé un balanç general no superior a 31.735.678 d'euros. En el cas d'empreses vinculades o associades, s'aplicaran les regles per al càlcul dels efectius i els imports financers establides en l'annex I del Reglament UE núm. 651/2014, de la Comissió de 17 de juny de 2014.  
b) Per empresa privada s'entén tota entitat o conjunt de mitjans personals i materials posats a la disposició de l'exercici d'una activitat econòmica, amb independència de la forma jurídica, o de si l'empresari o empresària és una persona física o jurídica.  
c) Es considerarà que una pime, microempresa, persona treballadora autònoma o equivalent legalment reconegut, desenvolupa o desenvoluparà a la Comunitat Valenciana una activitat cultural si en el certificat del registre corresponent consta expressament que la Classificació nacional d'activitats econòmiques (CNAE) de la seua activitat principal es troba en el grup R - Activitats artístiques, recreatives i d'entrenament, i activitats enquadrades en el grup 900 - Activitats de creació, artístiques i espectacles, i 910 - Activitats de biblioteques, arxius, museus i altres activitats culturals, de la Classificació nacional d'activitats econòmiques (CNAE 2009), aprovada pel Reial decret 475/2007, de 13 d'abril. La no presentació del certificat del registre corresponent o l'absència o insuficient constància dels CNAE indicats en aquest com a CNAE principal comportaran la immediata inadmissió de la sol·licitud, sense necessitat que l'òrgan instructor requerisca prèviament a l'empresa sol·licitant que esmene aquest defecte. Les persones físiques participants amb el compromís de constituir-se com a empreses o autònoms hauran de fer-ho igualment amb CNAE del grup R.  
  
No obstant això, es podrà acreditar la titularitat del codi CNAE mitjançant qualsevol mitjà d'acreditació existent dins del nostre sistema jurídic.  
d) Es considerarà com a empreses emergents o pimes culturals aquelles empreses privades que s'enquadren en la categoria de pime i que acrediten que la seua activitat principal es basa en activitats culturals.  
e) Es consideraran com a dinamitzadores de la incubació o acceleració, les entitats, independentment de la seua forma jurídica, sempre que acrediten que entre els seus fins principals es troba accelerar els processos de digitalització de les companyies, ajudar i dirigir els processos de cocreació o innovació en obert entre professionals, projectes, empreses, empreses emergents o pimes, o dinamitzar la creació o l'evolució o el creixement de projectes culturals viables per a la seua implementació en el menor temps possible i amb la major eficàcia.  
f) Es considerarà com a procés d'acceleració aquell la finalitat del qual és l'adquisició d'habilitats emprenedores i financeres per part del col·lectiu de professionals dels sectors de la cultura i la creació, en línia amb el que s'estableix en l'objectiu CID 354.  
  
Base 2. Requisits per a sol·licitar i, si és el cas, obtindre aquestes subvencions  
1. Podran ser beneficiaris d'aquestes ajudes els professionals inscrits en el règim especial de persones treballadores autònomes i les pimes, microempreses, així com persones físiques amb el compromís de constituir-se com a empreses o autònoms en rebre l'ajuda. En cap cas podran obtindre la condició de beneficiaris les entitats autonòmiques convocants o perceptores dels fons.  
2. Les entitats sol·licitants hauran de complir els següents requisits:  
  
a) Estar radicades en algun municipi de la Comunitat Valenciana. Aquest requisit no resultarà exigible en el cas de les entitats dinamitzadores per a l'acceleració de projectes radicats en algun municipi de la Comunitat Valenciana.  
b) Que siguen de l'àmbit/sector de les indústries culturals i creatives.  
En cap cas podran obtindre la condició de beneficiari l'Administració de la Generalitat ni les fundacions o organismes públics dependents d'aquesta amb personalitat jurídica pròpia.  
  
Base 3. Import a concedir i dotació pressupostària  
1. L'import global de les subvencions serà de 2.466.854,00 €, que es finançaran amb càrrec als crèdits procedents del Pla de recuperació, transformació i resiliència, programa 451.99, MRR cultura i esport, aplicació 92.51.97.994.41, línies S8622 i S1090 dels pressupostos de la Generalitat Valenciana per a 2023. Els imports es distribuiran de la següent forma:  
- Capítol IV, línia S8622000, un import de 740.056,00 que suposa un 30 % del crèdit total per a activitats com formació, mediació, incubació o mentoria en acceleració cultural.  
- Capítol VII, línia S1090000, un import d'1.726.798,00, que suposa un 70 % del crèdit total, destinat a la inversió.  
2. No obstant això, aquesta relació podrà veure's alterada, de manera excepcional, quan es realitzen primer les transferències corrents i es justifique degudament que els beneficiaris finalment no puguen ser candidats per a rebre transferències de capital. Les transferències de capital i les transferències corrents destinades al suport en activitats com formació o mentoria podran ser superiors si hi ha altres fonts de finançament públic o privat sempre respectant la normativa d'ajudes d'estat i les incompatibilitats.  
3. Aquesta convocatòria no té caràcter pluriennal. A aquest efecte, es podran incorporar als corresponents crèdits d'un exercici, els romanents de crèdit de l'exercici anterior en els termes previstos en l'article 42 del Reial decret legislatiu 36/2020 i la disposició final trenta-unena primera de la Llei 31/2022, de 23 de desembre, de pressupostos generals de l'Estat per a l'any 2023.  
4. En tot cas, la declaració del crèdit final disponible i la seua distribució definitiva es publicarà en la Base nacional de dades de subvencions (BNDS) i en el Diari Oficial de la Generalitat Valenciana amb caràcter previ a la resolució de la concessió, sense que aquesta publicitat implique l'obertura de termini per a presentar noves sol·licituds, ni l'inici de nou còmput de termini per a resoldre.  
  
Base 4. Quantia d'aquestes subvencions i criteris per a la seua determinació  
1. Per a la determinació de la quantia individual d'aquestes subvencions es tindrà en compte el següent:  
a) Les subvencions s'atorgaran seguint l'ordre de la puntuació obtinguda en la valoració obtinguda pel projecte, fins a esgotar l'import convocat.  
b) La quantia màxima de cada subvenció atorgada no podrà superar el 80 % del pressupost del projecte presentat. El 20 % restant haurà de cobrir-se amb recursos propis i altres fonts de finançament públic o privat.  
c) L'import màxim d'ajuda per projecte serà de 100.000 euros.  
2. L'import de les subvencions en cap cas, aïlladament o en concurrència amb altres subvencions, ajudes, ingressos o recursos, podrà superar el cost de l'actuació subvencionada.  
  
3. En el cas de fusions o adquisicions d'empreses anteriors a la concessió, totes les ajudes de minimis concedides a qualsevol de les empreses que es fusionen en l'exercici fiscal en curs i en els dos exercicis fiscals anteriors es tindran en compte per a determinar si la concessió d'una nova ajuda de minimis a la nova empresa o a l'empresa adquirent supera el límit màxim pertinent.  
  
Base 5. Supòsits exclosos  
1. No podran obtindre la condició de beneficiaris d'aquestes subvencions les entitats en les quals concórrega alguna de les circumstàncies indicades en l'article 13 números 2 i 3 de la Llei general de subvencions.  
2. S'exclouran les sol·licituds que no s'ajusten o no acrediten adequadament el compliment dels requisits exigits en aquestes bases i les que es formulen pels qui, conformement a la Llei general de subvencions, no puguen adquirir la condició de beneficiaris d'aquestes.  
  
3. També s'exclouran d'aquest procediment les sol·licituds concurrents que no s'ajusten als requisits exigits per la convocatòria.  
4. No podran ser beneficiàries d'aquestes ajudes ni obtindre'n el pagament si ja han sigut concedides, les entitats que estiguen subjectes a una ordre de recuperació pendent després d'una decisió prèvia de la Comissió Europea que haja declarat una ajuda il·legal i incompatible amb el mercat interior i les empreses en crisi, en aquest últim cas d'acord amb el que es disposa en l'article 2.18 del Reglament UE. Aquesta mesura s'acull a l'àmbit d'aplicació regulat en l'article primer del Reglament (UE) 651/2014.  
  
  
  
Base 6. Actuacions subvencionables  
1. Se subvencionaran les següents actuacions vinculades als processos d'acceleració cultural dels projectes en l'àmbit de les indústries culturals i creatives de la Comunitat Valenciana:  
1.1. La participació pels beneficiaris en programes d'incubació o acceleració, assimilats o assimilables promoguts per entitats públiques o privades dedicades a aqueixa activitat: incubadores, acceleradores, laboratoris d'idees o assimilades.  
1.2. La col·laboració, mitjançant la interacció de l'experiència i el coneixement, d'un projecte cultural de la Comunitat Valenciana, amb les solucions d'acceleració que li propose desenvolupar una entitat dinamitzadora de la incubació o acceleració, i concloga amb la millora d'un projecte preexistent o la creació d'un projecte viable, amb garanties d'implementar-se en l'ecosistema cultural de la Comunitat Valenciana.  
  
Els projectes hauran de tindre impacte prioritari en un centre productiu de la pime, professional o entitat beneficiària situat a la Comunitat Valenciana i inclourà la participació preceptiva d'una d'aquestes entitats dinamitzadores que realitze almenys les quatre activitats següents:  
1r. La identificació dels reptes de desenvolupament cultural a resoldre.  
2n. La proposta i l'acompanyament dels projectes culturals que millor poden resoldre'ls.  
3r. L'emissió d'un informe previ preliminar que justifique la viabilitat del projecte, el seu estat de desenvolupament actual i l'expectativa de millora en el seu posicionament en la indústria cultural derivada del procés d'incubació o acceleració previst.  
4t. L'emissió d'un informe al final del projecte que justifique el nivell de maduresa del projecte cultural desenvolupat i el compliment pel projecte de les fites establides en el programa d'incubació o acceleració.  
1.3. Acompanyament a les empreses, formació, mediació, incubació o mentoria en matèria de comunicació, internacionalització o finançament: programes de formació intensiva, mediació, incubació, mentoria, despeses de consultoria i d'assistència tècnica externa, dinàmiques d'intercanvi d'experiència, bones pràctiques i treball en xarxa, així com totes aquelles labors que impulsen la competitivitat i l'estratègia de les organitzacions en els àmbits assenyalats de la comunicació, internacionalització o finançament; amb un límit de 30.000 euros.  
1.4. Suport a la inversió: digitalització i aplicació de noves tecnologies a l'activitat principal, integració de tecnologia digital, adopció de mesures de desenvolupament sostenible i impacte ambiental positiu, i altres inversions en actius materials que revertisquen en l'organització impulsant la seua acceleració; amb un límit de 70.000 euros.  
  
Base 7. Despeses subvencionables amb aquestes ajudes  
1. S'entendrà per despesa subvencionable aquella que es desenvolupe en les dates regulades en aquesta convocatòria i que responga de manera indubtable a la realització del projecte per al qual se sol·licita l'ajuda, i s'enquadren en alguna de les categories detallades en els següents apartats:  
a) Costos de la contractació dels serveis de les entitats dinamitzadores, de conformitat amb el punt 1.1 de les activitats subvencionables.  
b) Costos de la contractació dels serveis prestats per les entitats per a l'obtenció de formació que habilite o millore la capacitació per a l'abordatge dels reptes propis de la creació, implantació, creixement o internacionalització de projectes en la indústria cultural, segons el punt 1.2 de les activitats subvencionables.  
c) Despeses de suport a la inversió: digitalització i aplicació de noves tecnologies a l'activitat principal, integració de tecnologies digitals (robòtica, realitat augmentada/virtual, big data), adopció de mesures de desenvolupament sostenible i impacte ambiental positiu, i altres inversions en actius materials que revertisquen en l'organització impulsant la seua acceleració.  
d) Despeses del personal propi del sol·licitant destinat directament al projecte de dinamització: import efectivament pagat en la data de la justificació de l'ajuda dels costos de personal laboral propi del sol·licitant empleat (retribucions brutes en nòmina i Seguretat Social a càrrec de l'empresa), d'acord amb la normativa d'aplicació.  
e) Despeses d'auditoria per a la justificació econòmica del projecte mitjançant auditors inscrits en el Registre oficial d'auditors de comptes (ROAC).  
Es consideraran com a despeses corrents les despeses subvencionables dels apartats a), b), d) i e). Així mateix, es consideraran despeses d'inversió les despeses subvencionables de l'apartat c.  
2. En cap cas el cost de les despeses subvencionades podrà ser superior al valor de mercat. A l'efecte del càlcul de la intensitat de l'ajuda i els costos subvencionables, totes les xifres emprades s'entendran abans de qualsevol deducció fiscal o altres càrregues. Els costos subvencionables seran avalats per proves documentals clares, específiques i actualitzades.  
3. Són aplicables als conceptes de despesa subvencionable les següents regles:  
a) Els costos subvencionats per la present convocatòria no són compatibles amb el cofinançament mitjançant altres fons estructurals de la Unió Europea, sempre que totes dues ajudes es destinen a cobrir els mateixos costos, d'acord amb el que es disposa en l'article 9 del Reglament EU 2021/241.  
b) Només podran considerar-se subvencionables aquelles despeses que, de manera indubtable, responguen a la naturalesa del projecte a subvencionar i resulten estrictament necessàries, amb base en la descripció de les actuacions aportades en la memòria. Els costos hauran de tindre un nivell de desglossament suficient per a valorar la seua adequació a l'activitat a la qual s'associen i coincidir exactament amb les factures o costos detallats en la taula de costos estimats.  
c) No s'acceptarà la subcontractació de persones o entitats vinculades a l'empresa beneficiària, entenent-se com a tals aquelles en les quals concórrega alguna de les circumstàncies relacionades en el punt 2 de l'article 68 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol.  
  
d) Quan l'import de la contractació d'una col·laboració externa supere la quantia establida en la legislació vigent de contractació per al contracte menor de serveis, l'empresa beneficiària haurà de disposar d'almenys tres ofertes de diferents empreses proveïdores, formulades amb caràcter previ a la contracció del compromís per a la realització del servei. L'elecció entre les ofertes presentades es realitzarà conforme a criteris d'eficiència i economia, i quan no recaiga en la proposta econòmicament més avantatjosa, haurà de justificar-se expressament en una declaració responsable aquesta elecció menys econòmica. No obstant això, no serà necessari disposar de tres ofertes diferents quan la despesa s'haja contractat amb anterioritat a la publicació de la concessió de l'ajuda, o quan per les especials característiques del servei a contractar, es justifique en una declaració responsable que no hi ha en el mercat suficient nombre d'empreses que els presten o subministren. Ambdues declaracions responsables, si és el cas, hauran de presentar-se davant de l'empresa auditora perquè les comprove.  
  
e) En cap cas es consideraran despeses subvencionables els impostos indirectes quan siguen susceptibles de recuperació o compensació.  
  
f) La justificació a l'auditoria dels costos subvencionables es farà mitjançant la presentació de les factures i documents comptables de valor probatori equivalent amb validesa en el tràfic jurídic mercantil o amb eficàcia administrativa i l'acreditació del seu pagament mitjançant transferència bancària. No s'admetran pagaments en metàl·lic ni pagaments per finestreta d'entitats de crèdit. Es considerarà efectivament pagada la despesa, a l'efecte de la seua consideració com a subvencionable, amb la cessió del dret de cobrament de la subvenció a favor de la part creditora per raó de la despesa realitzada. La justificació a l'empresa auditora d'aquesta cessió es farà mitjançant la presentació a aquesta de l'original del document públic o privat en el qual s'instrumente.  
g) En les ajudes a la inversió, l'import de l'ajuda no ha de superar la diferència entre els costos subvencionables i el benefici d'explotació de la inversió. El benefici d'explotació es deduirà dels costos subvencionables ex ante, sobre la base de previsions realistes, o mitjançant un mecanisme de reemborsament. L'operador de la infraestructura estarà autoritzat a conservar un benefici raonable durant el període de referència.  
h) En les ajudes de funcionament, l'import de l'ajuda no haurà de superar el necessari per a cobrir les pèrdues d'explotació i un benefici raonable durant el període de referència. Això es garantirà ex ante, sobre la base de previsions realistes o mitjançant un mecanisme de reembossament.  
4. No seran considerades despeses subvencionables:  
- Despeses generals, com ara lloguer, telèfon i despeses de manteniment d'infraestructura.  
- Despeses fungibles com ara material d'oficina i mobiliari.  
- Aquelles que no tinguen relació amb les actuacions del projecte en el marc d'un procés de suport a acceleradores culturals en l'àmbit de les indústries culturals i creatives.  
  
Base 8. Obligacions de les entitats o professionals sol·licitants  
1. Cada entitat o professional sol·licitant podrà presentar un sol projecte d'acceleració cultural en l'àmbit de les indústries culturals i creatives. En cas que un mateix sol·licitant presente més d'una sol·licitud o per a més d'un projecte, es considerarà admissible únicament l'última sol·licitud que tinga entrada en la seu electrònica de la Generalitat, o l'últim projecte explicitat en la memòria descriptiva.  
2. No podran obtindre la condició d'entitat beneficiària les sol·licitants en les quals concórrega alguna de les circumstàncies previstes l'article 13 de la Llei 38/2003, de 17 de novembre, general de subvencions, especialment les entitats que es troben en situació concursal i no acrediten en la nota registral que tenen un conveni aprovat judicialment.  
  
3. En qualsevol moment de la vigència de l'expedient, l'entitat o professional sol·licitant haurà d'actualitzar la documentació presentada que haja patit alguna modificació. Especialment, hauran de comunicar qualsevol altra ajuda de minimis rebuda des de la presentació de la sol·licitud, altres ajudes públiques per als mateixos costos, així com els canvis en la representació, raó social o adreça de correu electrònic de l'entitat quan es produïsquen. Aquesta comunicació es realitzarà utilitzant el tràmit d'Aportació de documentació a un expedient obert d'ajudes en la Conselleria d'Educació, Cultura i Esport, al qual s'accedeix a través del següent enllaç:  
http://www.gva.es/es/inicio/procedimientos'id\_proc=24698  
4. Es consideraran correctament practicades les notificacions anteriors a la data de comunicació d'aquestes variacions a l'Administració, que s'hagen dirigit a la persona representant i comunicat a l'adreça de correu electrònic proporcionat en la sol·licitud.  
  
Base 9. Termini d'execució de les activitats subvencionades  
El termini de realització de les activitats subvencionades serà el comprés entre l'1 de gener de 2022 i el 31 de desembre de 2026, tots dos inclosos, d'acord amb el document rector del Ple de la Conferència Sectorial de Cultura de la seua reunió celebrada el 22 de desembre de 2022 del Pla de recuperació, transformació i resiliència, relativa al component 24, Suport a acceleradores culturals.  
  
Base 10. Forma i termini de presentació de sol·licituds  
1. El termini de presentació de sol·licituds i documentació requerida serà de 15 dies hàbils a partir de l'endemà de la publicació d'aquesta convocatòria en el Diari Oficial de la Generalitat Valenciana.  
2. Sense perjudici del que es disposa pel que fa a la possibilitat de presentació de sol·licituds en els articles 14 i 16 de la Llei 39/2015, d'1 d'octubre, del procediment administratiu comú de les administracions públiques, si la persona sol·licitant disposa de signatura electrònica, les sol·licituds es presentaran preferentment de manera telemàtica en la seu electrònica de la Generalitat, a través del procediment habilitat a aquest efecte en la següent adreça electrònica   
http://www.gva.es/es/inicio/procedimientos'id\_proc=24800  
3. Per a presentar aquesta sol·licitud, la persona sol·licitant haurà de disposar de signatura electrònica avançada, amb el certificat admés per la seu electrònica de la Generalitat.  
4. Si la sol·licitud no compleix els requisits establits en aquesta resolució, segons l'article 68.1 de la Llei 39/2015, d'1 d'octubre, del procediment administratiu comú de les administracions públiques, es requerirà la persona interessada perquè en el termini de 10 dies, esmene la falta o adjunte els documents preceptius, amb indicació que, si no ho fa, es considerarà que ha desistit de la seua petició, en els termes previstos en la Llei 39/2015, d'1 d'octubre, del procediment administratiu comú de les administracions públiques.   
5. Tant la sol·licitud com les declaracions responsables i la resta dels documents presentats de manera telemàtica hauran de ser signats electrònicament per l'entitat, persona treballadora autònoma o persona física, utilitzant per a això el seu certificat electrònic corresponent, emés per qualsevol de les entitats admeses pel portal electrònic de la Generalitat, o si és el cas amb certificat digital de la persona representant de l'empresa que conste en el Registre de representants de la Generalitat.  
  
6. En les sol·licituds, a través del tràmit telemàtic, hauran d'emplenar-se expressament les següents declaracions:  
a) Declaració responsable de totes les ajudes obtingudes per l'entitat o professional per als mateixos costos presentats per a aquesta subvenció, a fi de comprovar que no s'incompleixen les condicions establides d'aquesta convocatòria.  
b) Declaració responsable que l'entitat o professional no està incurs en alguna de les prohibicions per a obtindre la condició de beneficiària establides en l'article 13 de la Llei 38/2003, de 17 de novembre, general de subvencions, i en particular, que no és deutora de la Generalitat d'obligacions per reintegrament de subvencions.  
c) Declaració responsable que l'entitat o professional disposa de les autoritzacions administratives preceptives, es troba inscrita en els registres públics pertinents i compleix els requisits exigits per les disposicions que els són aplicables, i que es troben al corrent en el compliment de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, de la Llei orgànica 3/2007, de 22 de març, per a la igualtat efectiva de dones i homes, i de la Llei 9/2003, de 2 d'abril, per a la igualtat entre dones i homes.  
  
d) Declaració responsable de tindre la condició de pime, microempresa, persona treballadora autònoma o persona física amb el compromís de constituir-se com a empreses o autònoms.  
e) Declaració responsable sobre el compromís d'execució de l'actuació.  
f) Declaració responsable del compliment del principi de «no causar un perjudici significatiu al medi ambient» i les condicions d'etiquetatge climàtic i digital en el sentit establit en l'article 2.6 del Reglament (UE) 2021/241, del Parlament Europeu i del Consell, de 12 de febrer de 2021.  
  
A més, les entitats o professionals sol·licitants acompanyaran la sol·licitud dels següents documents:  
a) Resum de dades bàsiques de les actuacions, que contindrà degudament emplenades les següents dades o circumstàncies:  
- CNAE principal de l'empresa o professional, amb almenys 4 dígits, i si és el cas, CNAE secundaris.  
- Totes les ajudes de minimis concedides com a única empresa, per a qualsevol projecte i independentment dels costos subvencionats, en l'exercici fiscal 2023 i en els dos exercicis fiscals anteriors. El moment en què ha de considerar-se concedida una ajuda de minimis és aquell en què es reconega a l'empresa el dret legal a rebre l'ajuda, amb independència de la data de pagament de l'ajuda de minimis a l'empresa.  
  
b) Resum de les despeses subvencionables, desglossant l'import total pressupostat sense IVA per a col·laboracions externes i despeses de personal propi respectant en tot cas els límits establits en la convocatòria.  
c) Memòria descriptiva del projecte per al qual se sol·licita l'ajuda. Aquesta memòria serà l'únic referent per a aplicar els criteris de valoració, per la qual cosa la seua absència, un incomplet o deficient emplenament, així com la seua difícil comprensió, generarà una menysvaloració del projecte o fins i tot podrà suposar una denegació de la sol·licitud, sense necessitat de requeriment per part de la Direcció General de Cultura i Patrimoni per a la seua millora o degut emplenament.  
d) Model normalitzat de taula de costos estimats, amb el desglossament detallat del pressupost subvencionable.  
e) Document que acredite tindre el domicili social i fiscal a la Comunitat Valenciana.  
f) Només en cas que l'empresa denegue expressament en la seua sol·licitud l'autorització a la Direcció General de Cultura i Patrimoni, perquè obtinga de manera directa, a través de certificats electrònics, l'acreditació del compliment d'obligacions tributàries i enfront de la Seguretat Social, en els termes previstos en els articles 18 i 19 del Reial decret 887/2006, de 21 juliol, pel qual s'aprova el Reglament de la Llei 38/2003, de 17 de novembre, general de subvencions, haurà d'annexar els certificats que a continuació s'indiquen:  
- De l'Agència Estatal d'Administració Tributària, el certificat que acredite que l'empresa es troba al corrent de les seues obligacions tributàries.  
- De la Tresoreria General de la Seguretat Social, el certificat acreditatiu que l'empresa es troba al corrent en el compliment de les seues obligacions amb la Seguretat Social.  
- De l'Agència Tributària Valenciana, el certificat acreditatiu que l'empresa no té deutes de naturalesa tributària amb la Generalitat.  
  
Els certificats expedits per les administracions tributàries i per la Seguretat Social tindran una validesa de sis mesos des de la data de la seua expedició, d'acord amb el que s'estableix en l'article 23.3 del Reial decret 887/2006, pel qual s'aprova el Reglament de la Llei 38/2003, de 17 de novembre, general de subvencions. La Direcció General de Cultura i Patrimoni podrà requerir a l'empresa si la informació obtinguda presenta alguna incidència.  
7. L'avaluació de les sol·licituds es realitzarà exclusivament sobre la informació aportada en la memòria durant el període d'admissió de sol·licituds, i no s'admetran millores, addicions o substitució de les memòries, o de la informació aportada amb aquestes, posteriors al venciment del termini màxim de presentació, per tractar-se de procediments de concessió en concurrència competitiva. Pel mateix motiu anterior, la falta de presentació de la memòria descriptiva dins del període d'admissió de sol·licituds no es considerarà com un defecte corregible, per la qual cosa no es requerirà a les empreses sol·licitants la seua esmena, aportació o millora, i s'acordarà d'ofici la inadmissió de la sol·licitud per impossibilitat d'avaluació de l'expedient.  
  
En cas que el sol·licitant desitge rebre l'import de la subvenció en un compte no donat d'alta en el sistema de comptabilitat de la Generalitat Valenciana o que hi haja variació en les dades identificatives, haurà de donar d'alta les dades bancàries través del següent procediment https://sede.gva.es/va/inicio/procedimientos'id\_proc=22930  
8. En qualsevol moment del procés es podrà requerir a les persones sol·licitants informació complementària.  
  
Base 11. Criteris de valoració de sol·licituds  
L'avaluació de les sol·licituds serà realitzada per la comissió tècnica de valoració de la Direcció General de Cultura i Patrimoni, segons els criteris de valoració establits en aquesta convocatòria.  
Les ajudes es concediran en l'ordre de la puntuació obtinguda pel projecte, aplicant els criteris de valoració establits en les bases reguladores i en aquest apartat de la resolució.  
En els casos de sol·licituds amb igual puntuació, tindrà prioritat la sol·licitud presentada amb anterioritat que complisca tots els requisits exigits. En el supòsit que hi haja hagut esmena a requeriment de l'òrgan instructor, s'entendrà la data i hora de presentació dels aspectes requerits.  
Els projectes i les activitats hauran d'estar vinculats a processos d'acceleració en la cadena de valor de les indústries culturals i creatives, a través d'activitats i accions d'investigació, formació, producció, exhibició, distribució o comercialització.  
Els projectes contemplaran també les possibles sinergies del sector de les indústries culturals i creatives amb altres àmbits i sectors econòmics i socials.  
Els processos d'acceleració contemplaran, entre altres, activitats com la creació, la facilitació, la mediació, la incubació, la formació, la mentoria, la inversió, el finançament o la promoció.  
Aquestes subvencions s'atorgaran tenint en compte criteris objectius que permeten seleccionar les sol·licituds més adequades a la finalitat de la convocatòria. Per a elaborar el dictamen sobre les sol·licituds presentades, la comissió tècnica tindrà en compte els criteris de valoració que es detallen a continuació:  
a) Excel·lència. Es valorarà la claredat i pertinència dels objectius buscats, solidesa de l'enfocament proposat, congruència de la proposta, qualitat de les activitats proposades i de coordinació. Es podran concedir fins a 40 punts.  
b) Impacte. Es podran assignar per aquest concepte fins a 20 punts en total, es valorarà l'efectivitat de les mesures proposades per a la difusió del projecte, el grau d'innovació proposat o el potencial d'impacte de creació d'ocupació en el sector. Els projectes seleccionats tindran especial consideració de la igualtat efectiva entre homes i dones, quantitativament i qualitativament, i l'atenció a les necessitats de les persones amb diversitat funcional en l'accés a la cultura.  
  
c) Implementació. Coherència i efectivitat del pla de treball proposat, adequació de tasques i recursos. Complementarietat de l'equip de treball si n'hi ha. Es podran concedir fins a 40 punts.  
La gestió d'aquestes subvencions es realitzarà tenint en compte els següents principis establits en l'article 8.3 de la Llei 38/2003, de 17 de novembre, general de subvencions:  
a) Publicitat, transparència, concurrència, objectivitat, igualtat i no-discriminació.  
b) Eficàcia en el compliment dels objectius fixats per l'Administració atorgant.  
c) Eficiència en l'assignació i utilització dels recursos públics.  
La comissió tècnica de valoració avaluarà les sol·licituds i atorgarà fins a 100 punts en funció dels següents criteris de valoració:  
  
1. Excel·lència: rellevància, activitat prioritària i processos d'acceleració. Els projectes han de demostrar la seua significació en el marc de les indústries creatives i culturals, en el territori de la Comunitat Valenciana, els objectius i finalitats, així com la seua visió rellevant i innovadora en els processos d'acceleració.  
  
Adequació del projecte a l'assoliment de les finalitats redactades en el projecte.  
S'estimarà la coherència entre les finalitats i els objectius. Fins a 5 punts  
Originalitat, singularitat i caràcter innovador del projecte.  
Es valorarà que l'activitat proposada produïsca un canvi significatiu en l'organització i aporte fórmules innovadores d'acceleració. Fins a 5 punts  
Tipologia de formació, mediació, incubació o mentoria duta a terme o a realitzar, amb el seu cronograma corresponent.  
Per cada acció detallada de formació realitzada des de l'1 de gener de 2022 o a realitzar fins a la finalització de la convocatòria (31.12.2026). Es valorarà amb 2 punts. Fins a 10 punts  
Treballs implementats per part de l'organització en processos d'acceleració cultural abans de l'1 de gener de 2022.  
Per cada acció detallada abans de la data indicada es valorarà amb 1 punt. Fins a 5 punts  
Realització del projecte o d'una part significativa de l'activitat (75 %) en sectors, territoris o àmbits d'activitat prioritaris per a la Comunitat Valenciana.  
Es consideren àmbits d'activitat prioritaris a la Comunitat Valenciana en el marc de les indústries creatives i culturals, aquells sectors organitzats en associacions que vetlen pel sector al qual es dirigeixen, generen associacionisme, participen en projectes europeus o aporten valor afegit a la Comunitat Valenciana abans de l'1 de gener de 2022. Fins a 5 punts  
Estructura de pla de difusió que permeta la comunicació del projecte.  
Es valorarà la comunicació i difusió externa o interna, cronograma i accions a realitzar (la difusió haurà de comptar amb les obligacions d'informació i publicitat relatives al finançament del Mecanisme de Recuperació i Resiliència). Fins a 2,5 punts  
Projecte de Pla de participació que permeta l'aprenentatge compartit amb altres organitzacions i sectors de les indústries creatives i culturals.  
S'estimarà que les accions de formació siguen compartides amb altres organitzacions de les indústries creatives i culturals de la Comunitat Valenciana, i s'afavorisca l'accés al coneixement compartit en els processos d'acceleració cultural.  
(Es valorarà 0,5 punts per acció realitzada que s'assenyale en la memòria). Fins a 2,5 punts  
Proposta sobre eines de mesurament i avaluació que permeten mesurar els impactes.  
Es valorarà la inclusió dels impactes assenyalats en la memòria tècnica (cultural, territorial, econòmic, sostenibilitat mediambiental, Agenda 2030 o amb altres organitzacions/sinergies en els processos de participació). Fins a 5 punts  
  
  
El nombre total de punts que es podrà aconseguir és de 40. Per a garantir que es complisquen els objectius principals de les ajudes, s'exigirà una puntuació mínima de 20 punts en aquest apartat.  
  
2. Impacte: viabilitat i solvència tècnica i econòmica. Els projectes han de demostrar que poden complir els objectius dins del pressupost i els recursos establits.  
  
Viabilitat tècnica, econòmica i pressupostària del projecte.  
a) Si hi ha un pressupost creïble i equilibrat de la proposta (fins a 3,5 punts).  
b) Si disposa el projecte de recursos humans i materials realistes per a aconseguir els seus objectius (fins a 3 punts).  
c) Si l'organització disposa d'altres fonts de finançament i recursos econòmics (fins a 3,5 punts). Fins a 10 punts  
Solvència tècnica i organitzativa de l'entitat  
a) Si compta el projecte amb socis o acompanyants que li oferisquen un valor agregat, coneixements i experiència (fins a 5 punts).  
b) Si planteja un cronograma realista i concorde a la proposta i a l'organització per a la realització del projecte (fins a 5 punts). Fins a 10 punts  
  
  
El nombre total de punts que es podran aconseguir és de 20. Per a garantir que es complisquen els objectius principals de les ajudes, s'exigirà una puntuació total mínima de 10 punts en aquest apartat.  
  
3. Implementació: digitalització, transformació digital i aplicació de noves tecnologies per al procés d'acceleració cultural de l'organització. Cada sol·licitant ha de demostrar que el seu pla respon als objectius de digitalització i/o sostenibilitat en un procés d'acceleració cultural.  
  
  
Processos de digitalització o transformació digital, noves tecnologies implementats en el procés d'acceleració.  
Si el projecte proposa pràctiques innovadores d'acceleració cultural per a l'organització. (Es valorarà amb fins a 5 punts per cada millora que es realitze). Fins a 20 punts  
Implementació de processos de millora de sostenibilitat.  
(Es valorarà fins a 2,5 punts cada actuació que permeta una millora en la sostenibilitat de l'organització). Fins a 10 punts  
Implementació de processos de millora mediambientals.  
(Es valorarà amb 2,5 punts per cada objectiu de desenvolupament sostenible que s'incorpore al procés d'acceleració). Fins a 10 punts  
  
  
El nombre total de punts que es podran aconseguir és de 40. Per a garantir que es complisquen els objectius principals de les ajudes, s'exigirà una puntuació total mínima de 20 punts en aquest apartat.  
El procediment de concessió de les subvencions es realitzarà mitjançant la comparació de totes les sol·licituds admeses segons els criteris, llindars mínims i criteris de desempat indicats en les bases reguladores d'aquesta resolució, establint-se una priorització entre les que hagen obtingut la puntuació mínima de 30 punts, i sense poder superar la llista prioritzada, en cap cas, els límits pressupostaris assenyalats.  
  
La comissió esmentada formularà mitjançant un informe la proposta de resolució de concessió a la Direcció General de Cultura i Patrimoni. Per a valorar millor els projectes i abans que es dicte la proposta de resolució, la comissió podrà sol·licitar l'assessorament i l'emissió d'informes tècnics que considere necessaris. Aquests informes hauran de ser realitzats per persones expertes independents no vinculades a les entitats sol·licitants.  
La comissió tècnica de valoració podrà formular una llista de reserva igualment prioritzada, per al cas que valore positivament sol·licituds admeses, però que inicialment no puguen ser ateses per falta de disponibilitat pressupostària. Si a conseqüència de possibles renúncies a les subvencions concedides o d'altres circumstàncies posades de manifest abans de l'informe de la comissió de valoració, es produeix l'alliberament, disposició o l'increment de les disponibilitats pressupostàries, es podrà dictar una resolució de concessió addicional, seguint l'ordre de reserva establit, sense superar en tot cas les noves disponibilitats pressupostàries i sense necessitat d'obrir un nou període de presentació de sol·licituds, atés el caràcter estimatiu de la distribució dels crèdits en aquesta convocatòria.  
  
En cas que el crèdit consignat en la convocatòria fora suficient, atés el nombre de sol·licituds una vegada finalitzat el termini de presentació, no serà necessari fixar ordre de prelació entre les sol·licituds que reunisquen els requisits establits en les convocatòries.  
Quan l'import de la subvenció que puga concedir-se resulte inferior al que figura en la sol·licitud presentada, perquè el crèdit sobrant per a l'última sol·licitud admissible no arriba al 30 % del projecte admés, l'òrgan instructor podrà proposar a l'empresa reformular la seua sol·licitud per a ajustar els compromisos i condicions a la subvenció atorgable. La reformulació haurà d'acceptar-se expressament per l'entitat a la qual es propose en el termini màxim de deu dies des de la notificació d'aquesta proposta, entenent-se l'absència d'acceptació expressa com a rebuig d'aquesta.  
  
Base 12. Comissió tècnica de valoració i òrgan competent de la concessió de les subvencions  
1. La comissió tècnica de valoració elevarà a la persona titular de la Direcció General de Cultura i Patrimoni les corresponents propostes de concessió d'ajudes, amb determinació de les seues quanties, de denegació d'ajudes, així com, si és el cas, de desistiment i inadmissió de sol·licituds, amb indicació expressa dels motius concurrents en cada cas. La composició de la comissió i el seu funcionament seran els establits en la corresponent normativa d'aplicació.  
2. Per a l'avaluació de les sol·licituds, segons estableix l'article 22 de la Llei general de subvencions, es constituirà una comissió tècnica de valoració que adaptarà el seu funcionament a les regles generals que són aplicables als òrgans col·legiats d'acord amb el que s'estableix en l'article 15 i següents de la Llei 40/2015, d'1 d'octubre, de règim jurídic del sector públic, i el nomenament de la qual correspondrà a la persona titular del centre directiu responsable de la gestió d'aquestes ajudes. La seua composició, que haurà d'ajustar-se als principis previstos en la Llei orgànica 3/2007, de 22 de març, per a la igualtat efectiva de dones i homes, serà la següent:  
a) Presidència: exercirà la presidència de la comissió la persona titular de la subdirecció general a qui corresponga aquesta matèria.  
b) Vicepresidència: correspondrà a la persona que ostente la direcció del servei competent per a la gestió d'aquestes subvencions, d'acord amb el que dispose el reglament orgànic i funcional.  
c) Vocals:  
1r. Una persona representant de l'Institut Valencià de Cultura nomenada per la Direcció General de Cultura a proposta de l'Institut Valencià de Cultura.  
2n. Tres persones funcionàries adscrites a la Conselleria d'Educació, Cultura i Esport competent en la gestió d'aquestes subvencions, designades per la persona titular d'aquest centre directiu entre tècnics dels subgrups A1 i A2.  
d) Secretaria: exercirà la secretaria de la comissió tècnica un dels vocals previstos en l'incís 2n de la llista de vocals.  
3. També podran formar part d'aquesta comissió i assistir a les seues sessions, amb veu, però sense vot, fins a tres persones assessores o consultores que no formen part del personal al servei de la Generalitat ni presten serveis a les entitats o empreses sol·licitants, la col·laboració de les quals se sol·licite amb aquesta finalitat. A totes els seran aplicables les causes de recusació i abstenció previstes per a les autoritats i el personal al servei de l'Administració pública.  
Aquestes tindran dret a percebre les indemnitzacions corresponents a les seues tasques d'assessorament, amb les limitacions establides en la legislació vigent sobre incompatibilitats, així com les despeses de locomoció i allotjament en què puguen incórrer per al desenvolupament d'aquests treballs.  
4. La direcció general responsable, a la vista del dictamen d'aquesta comissió tècnica de valoració, com a responsable de la instrucció d'aquest procediment, formularà la proposta de resolució de la convocatòria.  
5. La persona titular de la conselleria a la qual corresponga la gestió d'aquestes ajudes serà l'òrgan competent per a resoldre la convocatòria d'aquestes subvencions. L'acte pel qual es resol la convocatòria posarà fi a la via administrativa.  
  
Base 13. Òrgans competents per a la tramitació i resolució, termini de resolució i notificació. Delegació de competències  
1. Els òrgans competents per a la tramitació i resolució d'aquest procediment són els següents:  
a) Instrucció del procediment: Direcció General de Cultura i Patrimoni, de la qual depenen la Subdirecció General de Patrimoni Cultural i Museus i el Servei de Coordinació d'Entitats Culturals.  
  
b) Resolució del procediment: Conselleria d'Educació, Cultura i Esport.  
2. Correspon a la persona titular de la conselleria, a la vista de l'expedient i de l'informe de la comissió tècnica de valoració, la resolució de les sol·licituds de subvenció que es presenten a l'empara d'aquesta convocatòria d'ajudes. L'òrgan competent per a la resolució d'aquestes subvencions serà, així mateix, competent per a dictar la resolució prevista en l'apartat 3 de la base 5.  
3. El termini màxim per a resoldre i notificar la resolució serà de sis mesos comptats a partir de l'endemà de la publicació de la corresponent convocatòria en el Diari Oficial de la Generalitat Valenciana.  
  
4. Transcorregut el termini abans esmentat sense que s'haja publicat resolució expressa, s'entendrà desestimada la seua sol·licitud per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
  
5. La resolució del procediment de concessió es notificarà a les empreses interessades mitjançant la publicació en la pàgina web de la Conselleria d'Educació, Cultura i Esport, aplicant l'article 45.1.b de la Llei 39/2015, d'1 d'octubre, del procediment administratiu comú de les administracions públiques. També es publicarà en el Diari Oficial de la Generalitat Valenciana i en la Base de dades nacional de subvencions, en compliment del que s'estableix sobre publicitat de subvencions en la Llei 38/2003, de 17 de novembre, general de subvencions.  
  
6. Conformement amb el que estableix l'article 9 de la Llei 40/2015, d'1 d'octubre, de règim jurídic del sector públic, es delega en la directora general de Cultura i Patrimoni totes les competències que corresponen a la Conselleria d'Educació, Cultura i Esport en relació amb aquesta convocatòria, exceptuant la resolució d'aquesta per la qual es produirà la concessió de les subvencions.  
  
Base 14. Procediment de concessió d'aquestes subvencions i termini màxim per a notificar la resolució corresponent  
1. Aquestes subvencions es concediran en règim de concurrència competitiva.  
2. La convocatòria per a la concessió d'aquestes subvencions haurà de resoldre's i notificar-se a les persones interessades en el termini màxim de sis mesos comptats des de l'endemà de la publicació de la resolució que l'aprove. Transcorregut aquest termini sense resolució expressa, les sol·licituds s'entendran desestimades.  
3. La resolució d'aquesta convocatòria serà notificada mitjançant la publicació en el Diari Oficial de la Generalitat Valenciana, així com a través dels altres mitjans de publicació establits en l'apartat cinqué de la base 13.  
  
Base 15. Execució dels projectes objecte d'aquestes subvencions  
1. Les entitats beneficiàries d'aquestes ajudes no estan obligades a acceptar-les de manera expressa i poden iniciar l'execució de les actuacions subvencionades a partir de la publicació de la resolució de concessió en el DOGV, si no ho hagueren fet amb anterioritat.  
2. Si una vegada concedides les subvencions fora necessari modificar el projecte tècnic de l'actuació, la institució, entitat o persona beneficiària haurà de sol·licitar autorització prèvia a la direcció general responsable d'aquest procediment aportant per a això el projecte modificat; s'hi adjuntarà un escrit de sol·licitud motivada subscrit pel representant legal del beneficiari i un informe tècnic que justifique els canvis en el programa de necessitats, objectius o abast de l'actuació o en la solució adoptada, segons siga procedent, respecte del projecte inicial. Per a resoldre aquesta sol·licitud es tindrà en compte el que es disposa en les bases d'aquesta convocatòria.  
3. La modificació del projecte tècnic de l'actuació estarà subjecta a les següents limitacions:   
a) No s'autoritzaran les modificacions d'aquelles característiques o continguts del projecte que van ser tinguts en compte en la valoració de la sol·licitud i que van donar lloc a la concessió de l'ajuda, llevat que es considere equivalent la nova proposta per complir la mateixa finalitat.  
  
b) Si s'altera el pressupost final de l'actuació, la Generalitat mantindrà el percentatge d'aportació que s'assenyala en aquesta convocatòria, però en cap cas podrà incrementar-se la subvenció inicial.  
c) En el cas de reducció del pressupost de l'actuació, només s'autoritzarà la modificació si el que s'executarà realment es pot aproximar de manera significativa al compliment total i s'acredita una actuació tendent a la satisfacció dels seus compromisos.  
d) La sol·licitud de modificació de projecte haurà de presentar-se per mitjans electrònics.  
4. Les entitats o professionals beneficiaris d'aquestes ajudes podran subcontractar amb tercers l'execució de les seues actuacions. Queda fora d'aquest concepte la contractació d'aquelles despeses en què hagen d'incórrer les entitats beneficiàries per a la realització per si mateixes de l'activitat subvencionada. La subcontractació de les actuacions es regirà pel que es disposa en la legislació bàsica en matèria de subvencions.  
  
5. No podrà fraccionar-se un contracte a fi de disminuir-ne la quantia i eludir el compliment dels requisits exigits en aquesta base o en la legislació de subvencions.  
6. Les actuacions subvencionades s'executaran sota la responsabilitat exclusiva de qui les promoga, a qui correspondrà la direcció d'aquesta, la gestió dels contractes necessaris i l'obtenció dels permisos i llicències exigibles.  
7. Els contractistes quedaran obligats només davant l'entitat o professional beneficiaris de la subvenció que assumirà la total responsabilitat de l'execució de l'actuació subvencionada enfront de l'Administració.  
8. L'entitat beneficiària o professional no podrà en cap cas concertar l'execució total o parcial de les actuacions subvencionades amb persones o entitats incapacitades per a això, conformement a la legislació general de subvencions.  
  
Base 16. Informació a la Conselleria sobre l'execució de l'actuació Coordinador o coordinadora del projecte  
1. Totes les persones físiques i jurídiques que participen en aquesta convocatòria hauran de designar una persona que coordine el projecte d'actuació per al qual sol·liciten l'ajuda entre el personal al seu servei. Si el sol·licitant és una persona física, les funcions del coordinador o coordinadora del projecte podran ser assumides per aquesta. Correspondrà al coordinador o coordinadora del projecte la informació i comunicació ordinària amb el centre gestor de la Conselleria des de la concessió de la subvenció.  
2. Els beneficiaris d'aquestes subvencions estan obligats a facilitar a la direcció general de la conselleria responsable de la gestió d'aquestes ajudes la següent informació relativa a l'execució dels seus projectes i en els terminis que s'indiquen a continuació:  
a) Inici efectiu de l'execució del projecte: es comunicarà en els cinc dies següents a la data d'inici.  
b) Estat d'execució del projecte d'actuació: es presentarà durant els primers cinc dies de cada trimestre natural la informació necessària per a conéixer l'estat d'execució del projecte subvencionat referit al trimestre immediatament anterior.  
c) Incidències en l'execució: se n'informarà en els cinc dies següents a tindre'n coneixement.  
d) Obtenció d'altres ajudes, ingressos o subvencions destinats a finançar la mateixa actuació que se subvenciona en aquesta convocatòria: es comunicarà en els cinc dies següents a la recepció de la documentació o notificació de la seua aprovació.  
3. Quan els fets a informar s'hagen produït amb anterioritat a publicar-se la resolució de concessió de les subvencions, el termini per a facilitar aquesta informació a la Conselleria serà de quinze dies des de la publicació de la resolució esmentada.  
4. La informació detallada en l'apartat 2 es facilitarà únicament emplenant el formulari model que figura com a annex VI de la resolució de convocatòria. La presentació es realitzarà, en tot cas, per mitjans electrònics a través de l'url http://www.gva.es/es/inicio/procedimientos'id\_proc=24847 previst per a aquesta convocatòria.  
5. La falta d'aportació de la informació indicada en els apartats anteriors o la seua presentació extemporània produirà els efectes previstos en la legislació general sobre subvencions.  
  
Base 17. Termini i forma de justificació  
1. El tràmit de pagament d'aquestes subvencions s'iniciarà una vegada justificada l'execució de l'activitat per part de cada beneficiari, i es farà efectiu mitjançant transferència al compte bancari indicat en la sol·licitud. Es podran realitzar abonaments a compte a mesura que s'aporte la justificació corresponent.  
2. Per a justificar l'execució de les actuacions subvencionades, els beneficiaris hauran de presentar un o diversos comptes justificatius. Cada compte justificatiu estarà format pels documents següents:  
a) Document model específic per a la justificació total o parcial de l'ajuda que s'insereix com a annex V de la resolució de convocatòria d'aquestes subvencions, emplenat i signat per qui ostente la representació legal del beneficiari.  
b) Els justificants de despesa i pagament hauran de complir el que s'estableix en les bases reguladores. Es destaquen alguns aspectes rellevants:  
- Període de validesa de justificants de despesa: des de l'1 de gener de 2022 fins al 31 de desembre de 2026.  
- Període de validesa de justificants de pagament: des del des de l'1 de gener de 2022 fins al 31 de desembre de 2026.  
- Només s'acceptaran despeses que tinguen com a suport documental factures o documents de valor probatori equivalent (article 30.3 de la Llei general de subvencions).  
- Les despeses presentades han d'estar pagades íntegrament per l'entitat beneficiària, incloent-hi els seus impostos corresponents, i dins del període d'elegibilitat. Aquest requisit s'aplicarà amb independència del percentatge d'imputació d'una despesa al projecte (article 31.2 de la Llei general de subvencions).  
- Les despeses s'imputaran per l'import de la base imposable. En el cas de despeses amb imputació parcial s'acompanyarà d'un informe justificatiu del representant legal de l'entitat beneficiària relatiu al mètode d'imputació emprat.  
- Com a justificant de pagament s'haurà d'aportar còpia de l'extracte bancari amb l'ordre de transferència i només s'acceptaran els pagaments realitzats a través d'entitat financera, i seran admissibles els documents de pagament emesos per banca en línia. Queden exclosos els pagaments realitzats en efectiu o per caixa. No seran vàlids compensacions entre factures, ni pagaments lísing, rènting o similars.  
- Quan l'import facturat per una mateixa empresa proveïdora siga igual o superior a 15.000 euros, s'haurà d'aportar acreditació d'haver sol·licitat com a mínim tres ofertes de diferents entitats proveïdores, en els termes establits en la convocatòria.  
- S'haurà d'aportar la documentació generada per l'entitat proveïdora del servei extern, que permeta identificar i quantificar el treball executat i els resultats d'aquest.  
3. Les entitats o professionals beneficiaris hauran de presentar la documentació justificativa fins al 31 de gener de 2027, i ho faran mitjançant la presentació d'un compte justificatiu que contindrà els següents documents:  
a) Taula de costos realitzats i efectivament pagats amb motiu del projecte subvencionat, que es considerarà com a compte justificatiu, i haurà d'estar signat electrònicament per les persones beneficiàries.  
b) Memòria tecnicoeconòmica i resum de dades bàsiques de les actuacions.  
c) Informe de l'entitat dinamitzadora de l'acceleració que justifique que al final cada beneficiari ha complit el procés d'acceleració proposat.  
  
d) Informe d'auditoria ROAC.  
e) Només en cas que l'entitat o professional beneficiaris haja denegat expressament l'autorització a la Direcció General de Cultura i Patrimoni perquè obtinga de manera directa, a través de certificats electrònics, l'acreditació del compliment d'obligacions tributàries i enfront de la Seguretat Social, haurà a més aportar els certificats indicats en aquesta resolució.  
  
Base 18. Bestretes i règim de garanties  
1. Els beneficiaris podran sol·licitar una bestreta de fins al 30 % de l'import de la subvenció concedida per a transferències corrents i de capital sempre que es complisquen les següents condicions:  
a) Que aquestes bestretes es destinen exclusivament a cobrir despeses de l'actuació objecte de subvenció.  
b) Que, d'acord amb el que s'estableix en l'article 61.3 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració Pública i per a l'execució del Pla de recuperació, transformació i resiliència, les persones beneficiàries d'aquestes bestretes acrediten que es troben al corrent del pagament de les obligacions de reemborsament de qualssevol altres bestretes concedides anteriorment amb càrrec als crèdits específicament consignats per a la gestió de fons europeus en els pressupostos generals de l'Estat i de la Generalitat Valenciana. Aquesta acreditació es realitzarà amb una declaració responsable del beneficiari o certificat de l'òrgan competent si aquest és una administració pública.  
  
c) Així mateix, la persona beneficiària d'aquestes bestretes també ha trobar-se al corrent en el compliment de la resta d'obligacions establides en l'article 13 de la Llei 38/2003, de 17 de novembre, general de subvencions, entre aquestes, trobar-se al corrent en el compliment de les seues obligacions tributàries i amb la Seguretat Social. L'acreditació d'aquesta última circumstància es realitzarà conforme al que s'estableix en els articles 22 i 24 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol, considerant-se referent a això que la persona beneficiària, amb la presentació de la seua sol·licitud de bestreta, autoritza l'òrgan administratiu concedent perquè puga consultar directament aquesta informació de manera directa amb l'Administració tributària o de la Seguretat Social. No obstant això, la persona sol·licitant podrà denegar expressament el consentiment, per a la qual cosa haurà d'aportar els certificats corresponents.  
2. A més de les condicions recollides en el punt anterior, s'han de complir els següents requisits:  
a) Que aquestes bestretes siguen objecte de garantia conforme al que es disposa en els articles 45 i següents del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol. La garantia es constituirà per un import igual al de la quantitat anticipada. La garantia es constituirà a la disposició de la Generalitat Valenciana, Conselleria d'Educació Cultura i Esport, com a administració concedent, i atendrà el que s'estableix per l'article 12.2 del Reial decret 937/2020, de 27 d'octubre, pel qual s'aprova el Reglament de la Caixa General de Depòsits.  
b) La garantia es farà en alguna de les modalitats previstes en el Reial decret 937/2020, de 27 d'octubre, pel qual s'aprova el Reglament de la Caixa General de Depòsits, i que són les següents:  
1. Efectiu.  
2. Avals prestats per entitats de crèdit, establiments financers de crèdit o societats de garantia recíproques.  
3. Assegurances de caució atorgades per entitats asseguradores.  
4. Valors de deute de l'Estat.  
c) Les garanties es presentaran davant de la Caixa de Depòsits dependent de la Direcció Territorial d'Hisenda i Model Econòmic, a través del següent enllaç:  
https://www.gva.es/va/inicio/atencion\_ciudadano/buscadores/tramites\_servicios'descripcion=Depósito de garantia&conselleria=16541. La Caixa de Depòsits estendrà el document corresponent que haurà de remetre la persona interessada a la Conselleria d'Educació, Cultura i Esport com a òrgan concedent.  
  
Base 19. Resolució d'incidències i supòsits de modificació de la subvenció  
1. Correspondrà a la Direcció General de Cultura i Patrimoni la resolució de les incidències que es produïsquen amb anterioritat o posterioritat a la concessió, especialment les referides a renúncies i modificacions del projecte subvencionat i de la subvenció concedida.  
2. Els sol·licitants seleccionats han de realitzar el projecte objecte de subvenció en la forma descrita en la sol·licitud i en la corresponent memòria, i de manera que es complisca la finalitat de l'ajuda, respectant els costos indicats en la memòria descriptiva i pels imports que s'hi especifiquen. Si durant l'execució del projecte es produeixen circumstàncies excepcionals que modifiquen el seu desenvolupament previst, l'entitat beneficiària procedirà de la forma següent, d'acord amb la tipologia de la modificació:  
a) Modificacions en el projecte que no alteren aspectes essencials: s'hauran de comunicar electrònicament a la Direcció General de Cultura i Patrimoni, i motivar adequadament l'absència d'impacte rellevant en el projecte.  
b) Modificacions en el projecte que alteren aspectes essencials: s'haurà de sol·licitar electrònicament la prèvia i expressa autorització de la Direcció General de Cultura i Patrimoni.  
3. Les sol·licituds d'autorització de la modificació en cap cas podran suposar un increment en l'import de l'ajuda concedida. No serà admesa cap modificació de l'actuació subvencionada que comprometa el fi per al qual es va concedir l'ajuda o quan, com a resultat d'aquesta modificació, la valoració del projecte resulte inferior. En cap cas s'admetrà cap modificació el resultat de la qual reduïsca més del 50 % l'import del pressupost aprovat del projecte inicial.  
  
4. L'entitat sol·licitant haurà de comunicar igualment l'obtenció concurrent d'altres subvencions o ajudes atorgades per altres administracions o ens públics, que pot donar lloc a la modificació de la resolució de concessió o, si és el cas, a la pèrdua del dret al cobrament total o parcial de la subvenció.  
  
Base 20. Mètode de comprovació de la realització de les actuacions objecte de subvenció. Pla de control  
1. De conformitat amb el que s'estableix en l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la direcció general responsable en la instrucció de la convocatòria d'aquestes ajudes, efectuarà la comprovació administrativa de la justificació documental de la subvenció concedida mitjançant la revisió de la documentació establida en la base anterior, a l'efecte del pagament de la subvenció concedida.  
  
2. En el cas d'existir discrepàncies entre els valors comprovats per l'Administració i els que figuren en la documentació justificativa, l'entitat beneficiària podrà promoure la taxació pericial contradictòria en els termes previstos en l'article 33 de la Llei 38/2003, general de subvencions.  
3. El centre directiu responsable de la gestió d'aquestes subvencions durà a terme la comprovació material de l'efectiva execució de les actuacions mitjançant el següent pla de control:  
a) Tipus de control: durant el segon semestre de 2023 es realitzarà un control administratiu i sobre el terreny, relatiu a l'execució de l'actuació i de comprovació de la documentació administrativa aportada pel beneficiari de la subvenció en l'exercici anterior.  
b) Criteris de selecció de la mostra: el control previst en el paràgraf anterior arribarà al percentatge dels expedients que determine la Direcció General de Cultura i Patrimoni de les ajudes concedides. La selecció de la mostra es durà a terme mitjançant sorteig, excloent aquells expedients en els quals, per qualsevol motiu, no es va aconseguir la fase de reconeixement de l'obligació econòmica i pagament de la subvenció.  
  
c) L'import finalment pagat dels expedients seleccionats per al seu control haurà de suposar almenys el 15 % de l'import total pagat en aquesta convocatòria. Si després de la selecció aleatòria dels expedients a controlar no s'aconsegueix aquest percentatge, se substituirà el de menor quantia per un altre obtingut pel mateix mètode, fins a aconseguir l'esmentat percentatge.  
En els expedients no seleccionats per a dur a terme el control descrit en els paràgrafs anteriors podran realitzar-se altres actuacions de comprovació complementària a través de mitjans gràfics, audiovisuals i documentals. Seran objecte d'aquesta anàlisi complementària, entre altres, els expedients en els quals l'import executat i justificat diferisca en un 10 % del pressupost inicial.  
  
  
Base 21. Obligacions dels beneficiaris  
1. Són obligacions dels beneficiaris d'aquestes subvencions:  
a) Les que estan previstes en la legislació bàsica de subvencions i en la legislació general que siga aplicable, en les normes que la despleguen, així com en aquestes bases reguladores i especialment les següents:  
- Executar l'activitat que fonamenta la concessió de la subvenció d'acord amb la proposta o projecte presentat amb la sol·licitud.  
- Justificar documentalment l'execució de l'activitat i el compliment dels requisits i condicions previstos, en la forma que regulen aquestes bases.  
- Sotmetre's a les actuacions de comprovació a efectuar per la conselleria que convoque aquestes subvenciones, així com qualssevol altres de comprovació i control financer que puga realitzar la Intervenció General de la Generalitat i aportar la informació que li siga requerida en l'exercici de les actuacions anteriors. Igualment se sotmetran a les actuacions d'inspecció i investigació establides en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana.  
  
- Comunicar a la conselleria convocant l'obtenció d'altres subvencions, ajudes, ingressos o recursos per a la mateixa finalitat, provinents de qualssevol administracions o ens públics o privats. Aquesta comunicació haurà d'efectuar-se tan prompte com es conega la seua consecució i, en tot cas, amb anterioritat a la justificació de l'aplicació donada als fons percebuts.  
- Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com els estats comptables i registres específics que siguen exigits per aquestes bases reguladores, amb la finalitat de garantir l'adequat exercici de les facultats de comprovació i control.  
- Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control, durant el termini previst en la llei.  
- Reintegrar els fons percebuts en els supòsits establits en la Llei general de subvencions.  
- Aportar els fons necessaris per a finançar l'actuació en la part no subvencionada per la Generalitat.  
- Disposar de les autoritzacions, permisos i llicències administratives que resulten necessàries per a executar les actuacions subvencionades amb anterioritat a l'inici d'aquestes.  
b) Les recollides en les normes aprovades, o en les que es puguen aprovar en l'àmbit nacional i europeu, en relació amb la gestió dels fons associats al PRTR.  
c) Les que s'assenyalen en les instruccions que reben de les autoritats nacionals i europees de gestió o de certificació d'aquests fons associats al PRTR, o les que els transmeta la Conselleria d'Educació, Cultura i Esport per pròpia iniciativa o en nom d'aquelles. En particular, les relatives a contribuir als objectius de canvi climàtic, al que s'estableix en relació amb el principi de no causar mal significatiu (principi de DNSH), evitar conflictes d'interessos, frau, corrupció, o no concurrència de doble finançament, entre altres.  
2. Les entitats beneficiàries hauran de complir les obligacions d'informació i publicitat que les autoritats competents establisquen relatives al finançament del Mecanisme de recuperació i resiliència, tot això de conformitat amb el que es disposa en l'article 9 de l'Ordre HFP/1030/2021, de 29 de setembre.  
A l'efecte, han d'adoptar mesures d'informació, comunicació i visibilitat de les actuacions finançades (bàners en webs o aplicacions informàtiques, cartells informatius, plaques, publicacions impreses i electròniques, material audiovisual, anuncis i insercions en premsa, certificats, etc.), incloent-hi els logos següents:  
a) L'emblema de la Unió Europea.  
b) Juntament amb l'emblema de la Unió, s'inclourà el text «Finançat per la Unió Europea-Next GenerationEU».  
c) Es tindran en compte les normes gràfiques i els colors normalitzats establits en l'annex I del Reglament d'execució 821/2014, de la Comissió, de 28 de juliol de 2014, pel qual s'estableixen disposicions d'aplicació del Reglament (UE) 1303/2013, del Parlament Europeu i del Consell, pel que fa a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions, i el sistema per al registre i l'emmagatzematge de dades.  
També es pot consultar la següent pàgina web: http://publications.europa.eu/code/es/es5000100.htm i descarregar diferents exemples de l'emblema en https://europa.eu/european-union/about-eu/symbols/flag\_es#download.  
d) Així mateix, s'inclourà el logo oficial del Pla de recuperació, transformació i resiliència del Regne d'Espanya, i una referència a la gestió per la Conselleria d'Educació, Cultura i Esport de la Generalitat Valenciana.  
En qualsevol tipus de contracte o encàrrec relacionat amb l'execució de l'activitat, inclosa la subcontractació, les entitats beneficiàries hauran de fer constar «Pla de recuperació, transformació i resiliència -Finançat per la Unió Europea-Next GenerationEU», Mecanisme de Recuperació i Resiliència, establit pel Reglament (UE) 2021/241, del Parlament Europeu i del Consell, de 12 de febrer de 2021, així com la referència al Component 24, Inversió 1, del PRTR. Aquesta menció també haurà de ser inclosa en tots els documents que sustenten la contractació dels béns i/o serveis a prestar.  
  
Base 22. Actuacions de l'Administració en cas d'incompliment de les obligacions. Circumstàncies que podran donar lloc a la modificació de la resolució de concessió  
1. En els supòsits de l'article 37 de la Llei 38/2003, de 17 de novembre, general de subvencions, i en cas d'incompliment de les obligacions a les quals es refereixen aquestes bases, es produirà la pèrdua del dret al cobrament total o parcial de la subvenció atorgada i es podrà deixar aquesta sense efecte o minorar la seua quantia, amb reintegrament de les quantitats indegudament percebudes i l'exigència dels interessos de demora des del moment del pagament de la subvenció.  
2. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per part d'altres administracions o ens públics o privats la suma total de les quals supere el cost subvencionable, donarà lloc a la revocació o a la modificació de la resolució de concessió.  
  
3. Es produirà la pèrdua del dret al cobrament de la subvenció o l'obligació del seu reintegrament quan aquella siga destinada a la realització d'una activitat o al compliment d'una finalitat prohibida en el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
4. El procediment de reintegrament de les quantitats indegudament percebudes s'iniciarà per la conselleria competent en la gestió de la convocatòria notificant a la persona interessada l'import de la subvenció que ha de ser reintegrat a la Generalitat, l'obligació que ha resultat incomplida per l'entitat i la motivació que justifica el reintegrament.  
Aquest procediment haurà de garantir la preceptiva audiència a la persona interessada abans de l'elaboració de la resolució definitiva. Aquesta serà notificada igualment a la persona interessada i tindrà naturalesa de liquidació definitiva, a l'efecte del còmput del cobrament del deute en període voluntari de recaptació.  
L'entitat beneficiària haurà d'efectuar el reintegrament mitjançant transferència bancària o xec nominatiu a favor de la Generalitat.  
5. El procediment de reintegrament d'aquestes subvencions i el règim sancionador es regirà pels preceptes bàsics de la Llei 38/2003, general de subvencions, i per la Llei 1/2015, de la Generalitat, d'hisenda pública, del sector públic instrumental i de subvencions.  
  
Base 23. Accés a models normalitzats i als tràmits electrònics d'aquest procediment  
1. Tots els formularis als quals es fa esment en aquesta convocatòria estaran a la disposició de les entitats interessades en la seu electrònica o portal institucional de la Generalitat. També s'hi podrà accedir en l'adreça web: http://www.gva.es/es/inicio/procedimientos'id\_proc=24169 Tant la sol·licitud general com l'aportació de documentació i la documentació justificativa de les ajudes es farà a través d'aquest URL.  
  
  
Base 24. Pagament de les ajudes  
1. La Direcció General de Cultura i Patrimoni podrà requerir la informació addicional que, en cada cas, estime necessària per a acreditar el compliment de les condicions imposades en la concessió de la subvenció.  
2. El pagament de les ajudes es realitzarà després de la comprovació de la documentació justificativa per la Direcció General de Cultura i Patrimoni, segons el que es disposa en la resolució de concessió i en la Llei General de Subvencions.  
  
Base 25. Minoració i reintegrament de les ajudes  
1. Serà procedent la minoració o revocació de les ajudes, amb pèrdua parcial o total del dret al cobrament de la subvenció i, si és el cas, el reintegrament de les ajudes concedides, amb reembossament de les quantitats ja percebudes i l'exigència dels interessos de demora des del moment del pagament, en els supòsits en què els beneficiaris incomplisquen les obligacions i requisits que s'estableixen en la present convocatòria i en les bases reguladores, especialment en els següents supòsits:  
a) Incompliment dels fins per als quals es va concedir la subvenció.  
  
b) Incompliment de la realització del projecte aprovat o de les despeses subvencionables.  
c) Nul·la o insuficient justificació de la subvenció.  
d) Concessió amb posterioritat a la presentació de la sol·licitud d'altres ajudes públiques per als mateixos costos subvencionables o comprovació posterior de la superació del límit màxim d'ajudes de minimis en 3 exercicis fiscals.  
e) En els casos en què concórrega alguna de causes de reintegrament que estableix l'article 37 de la Llei general de subvencions.  
Quan el compliment per l'entitat o professional beneficiaris s'aproxime de manera significativa al compliment total i s'acredite per aquest una actuació inequívocament tendent a la satisfacció dels seus compromisos, la quantitat a reintegrar vindrà determinada, responent al criteri de proporcionalitat, pel volum i grau d'incompliment de les condicions imposades amb motiu de la concessió de la subvenció.  
  
2. En el cas que l'entitat o professional beneficiaris justifique, en qualsevol de les categories de despesa, un import inferior a l'aprovat en la concessió per a aquest tipus de cost, no s'admetrà la compensació entre diferents tipus de costos aprovats, i l'import de l'ajuda es reduirà en la quantia corresponent. Sí que s'admetrà la compensació entre diferents costos admesos dins de la mateixa categoria de despeses.  
  
3. A l'efecte del que es disposa en els apartats anteriors, es podrà considerar que s'ha produït un incompliment total, que comporta la revocació de la subvenció i, si és el cas, el reintegrament total de l'ajuda pagada, més els interessos de demora des del pagament de la subvenció, en els següents casos:  
a) Modificació no autoritzada d'alguna de les característiques essencials del projecte aprovat.  
b) Execució o justificació inferior al del pressupost aprovat inicial, o del pressupost del projecte modificat amb la prèvia comunicació o autorització, sempre que en aquest cas supose executar o justificar per davall del 50 % de l'import del pressupost aprovat inicial.  
c) Alteració substancial dels fins per als quals es va concedir la subvenció.  
4. Correspondrà a la Direcció General de Cultura i Patrimoni la resolució per la qual s'acorde la minoració, la revocació o el reintegrament de les ajudes, que haurà d'ajustar-se a les previsions contingudes en la Llei general de subvencions, el seu Reglament de desplegament, i en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.  
  
Base 26. Compatibilitat d'aquestes subvencions  
Les subvencions regulades en aquesta convocatòria seran compatibles amb altres subvencions, ajudes, ingressos o recursos per a la mateixa finalitat, procedents de qualsevol administració o entitat pública o privada, a excepció de les provinents d'altres fons estructurals de la Unió Europea. Haurà de quedar, en tot cas, identificada clarament la traçabilitat de les despeses.  
L'import d'aquelles no podrà ser en cap cas d'una quantitat que, aïlladament o conjuntament amb altres subvencions, ajudes, ingressos o recursos propis de l'activitat objecte de subvenció supere el cost de l'activitat a desenvolupar per la persona beneficiària.  
  
Base 27. Comunicació d'aquestes subvencions a la Comissió Europea  
1. De conformitat amb el que es disposa en l'article 3.2 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, aquest règim d'ajudes no estarà subjecte a l'obligació de notificació prèvia a la Comissió Europea conformement al que es disposa en l'article 53 del Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L 187 de 26.06.2014), Reglament (UE) 2017/1084 de la Comissió, de 14 de juny de 2017, pel qual es modifica el Reglament (UE) núm. 651/2014, quant a les ajudes a infraestructures portuàries i aeroportuàries, els llindars de notificació per a les ajudes a la cultura i la conservació del patrimoni i per a les ajudes a infraestructures esportives i recreatives multifuncionals, així com els règims d'ajudes de funcionament de finalitat regional, i pel qual es modifica el Reglament (UE) núm. 702/2014 quant al càlcul dels costos subvencionables (DOUE L 156 de 20.06.2017), Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013 pel que fa a la seua pròrroga (DOUE L 215, de 07.07.2020) i el Reglament (UE) núm. 651/2014 pel que fa a la seua pròrroga i els ajustos pertinents i Reglament (UE) núm. 2021/1237 de la Comissió, de 23 de juliol de 2021, pel qual es modifica el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L 270, de 29.07.2021).  
  
Aquestes subvenciones s'acullen al que s'estableix en el punt 8 de l'article 53 del reglament esmentat en establir-ne l'import màxim en el 80 % dels costos subvencionables, sense superar en cap cas l'import de 100.000 € per projecte.  
2. No obstant això, en el cas d'acumulació d'ajudes s'ajustarà al que es disposa en l'article 8 de l'esmentat Reglament número 651/2014. La suma de les ajudes d'estat i les acollides a de minimis obtingudes per als mateixos costos subvencionables no podran superar la intensitat màxima prevista en aquestes bases. Per a comprovar el compliment d'aquest apartat, les persones sol·licitants i beneficiàries d'aquestes ajudes estan obligades a declarar tant les ajudes d'estat com les acollides a de minimis obtingudes per a finançar el mateix projecte o cost subvencionable.  
  
3. Les subvenciones que regulen aquestes bases seran objecte de comunicació a la Comissió Europea.  
  
Base 28. Informació i publicitat  
Totes les entitats o professionals beneficiaris que perceben un import superior a 10.000 euros per aquesta convocatòria hauran d'informar d'aquesta, publicant obligatòriament en un apartat específic del seu portal web la concessió de l'ajuda per aquesta conselleria, l'import concedit i una referència genèrica del projecte per al qual es concedeix l'ajuda. El compliment d'aquesta obligació es justificarà davant l'entitat auditora, mitjançant una impressió de la pantalla de la web en la qual conste. L'incompliment d'aquesta obligació de publicitat podrà considerar-se com a insuficient justificació de la subvenció, amb les conseqüències jurídiques establides en aquesta resolució. Aquesta informació haurà de mantindre's publicada en el portal web almenys durant 3 anys comptats des de la data límit de justificació de les ajudes.  
  
Base 29. Tractament de dades de caràcter personal  
1. La participació en aquesta convocatòria comportarà el tractament de dades de caràcter personal de les entitats sol·licitants per part de la Conselleria d'Educació, Cultura i Esport, que serà la responsable del tractament, el qual es realitzarà amb l'exclusiva finalitat d'atendre la sol·licitud presentada segons el que s'estableix en la convocatòria, en les bases reguladores, la Llei 38/2003, de 17 de novembre, general de subvencions, i la seua normativa de desplegament i, supletòriament, en la Llei 39/2015, d'1 d'octubre, del procediment administratiu comú de les administracions públiques.  
2. Les dades personals recollides procediran de les sol·licituds presentades per les entitats interessades o pels seus representants, i es podrà accedir en la següent adreça web al Registre d'activitats de tractament http://cindi.gva.es/documents/900519854/380425352/RATGEN004.pdf  
3. Les persones sol·licitants tenen els següents drets:  
a) A sol·licitar l'accés a les seues dades personals, la rectificació o supressió d'aquestes, la limitació del seu tractament o a oposar-se a aquest. Per a exercir els drets s'ha de presentar un escrit davant de la Sotssecretaria de la Conselleria d'Educació, Cultura i Esport. Haurà d'especificar quin d'aquests drets sol·licita que siga satisfet i, si no autoritza l'obtenció de dades d'identitat de l'entitat sol·licitant o, si és el cas, de la persona representant legal, haurà d'aportar la corresponent documentació acreditativa de la identitat i representació. També podrà exercir els seus drets de manera telemàtica a través del següent enllaç: http://www.gva.es/es/proc19970  
b) Reclamació davant de l'Agència Espanyola de Protecció Dades  
Si les entitats interessades entenen que s'han vist perjudicades pel tractament o en l'exercici dels seus drets, poden presentar una reclamació davant de l'Agència Espanyola de Protecció de Dades a través de la seu electrònica accessible a través de la pàgina web https:// www.aepd.es/  
c) Delegat/ada de Protecció de Dades  
En tot cas, les persones sol·licitants podran contactar amb el delegat o delegada de Protecció de Dades de la Generalitat Valenciana a través de:  
Adreça electrònica: vnu@lmx.be  
Adreça postal: passeig de l'Albereda, 16, 46702 València  
d) Més informació de protecció de dades  
https://www.gva.es/downloads/publicados/PR/TEXTO\_INFORMACION\_ADICIONAL.pdf  
  
Base 30. Verificació de dades  
1. D'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar les dades manifestades per les persones interessades amb la finalitat de comprovar l'exactitud d'aquestes.  
  
2. La potestat de verificació inclou verificar la identitat de la persona sol·licitant o, si és el cas, del seu representant legal i consultar les següents dades que consten en la Base de dades nacional de subvencions (BDNS): les subvencions i ajudes que li han sigut concedides, incloses aquelles a les quals se'ls aplica la regla de minimis, i que la persona sol·licitant no està inhabilitada per a percebre subvencions.  
  
Base 31. Compliment de la normativa nacional i europea en matèria mediambiental i climàtica  
A fi de garantir que la mesura s'ajusta a la Guia tècnica per a l'aplicació del principi de no causar un perjudici significatiu al medi ambient (principi DNSH-Do No Significant Harm), els criteris de subvencionabilitat d'aquesta convocatòria exclouran les activitats que s'enumeren a continuació:  
i) Les activitats relacionades amb els combustibles fòssils, inclosa la utilització ulterior d'aquests.  
ii) Les activitats en el marc del règim de comerç de drets d'emissió de la UE (RCDE) en relació amb les quals es preveja que les emissions de gasos d'efecte d'hivernacle que provocaran no se situaran per davall dels paràmetres de referència pertinents.  
iii) Les activitats relacionades amb abocadors de residus, incineradores i plantes de tractament mecanicobiològic, i  
iv) Les activitats en les quals l'eliminació de residus a llarg termini puga causar un perjudici al medi ambient.  
Només seran elegibles aquelles activitats que complisquen la legislació mediambiental nacional i de la Unió Europea pertinent.  
  
Base 32. Altres disposicions  
El centre directiu responsable de la instrucció d'aquest procediment podrà requerir la documentació complementària o aclaridora que justificadament es considere necessària en qualsevol fase d'aquest, especialment la relativa a aquelles circumstàncies que s'acrediten mitjançant declaració responsable.  
  
  
  
ANNEX II  
Modificació del Pla estratègic de subvencions de la Conselleria d'Educació, Cultura i Esport per a 2020-2023  
  
S'addiciona una nova línia de subvenció dins de l'objectiu estratègic 3, «Extensió i millora de la xarxa d'infraestructures culturals d'ús públic en tota la Comunitat Valenciana», d'acord amb el detall següent:  
  
Línies de subvenció: Codi: S8622 i S1090.  
Denominació: Suport a acceleradores culturals.  
Manera De Concessió: Concurrència competitiva.  
BENEFICIARIS: professionals inscrits en el règim especial de persones treballadores autònomes, pimes i microempreses, així com persones físiques amb el compromís de constituir-se com a empreses o autònoms que complisquen els requisits previstos en les bases reguladores annexes.  
Descripció I Finalitat: Suport a processos d'acceleració cultural en l'àmbit de les indústries creatives i culturals per a reforçar el paper del sector com a motor de l'economia espanyola, digital i sostenible, i element de cohesió social i territorial.  
1. Àrees de competències afectades i sectors cap als quals es dirigeixen les ajudes: El projecte d'acceleradores culturals de la Comunitat Valenciana permetrà accelerar el creixement d'empreses emergents i empreses, abastant així tot el sector de la cultura valenciana, des d'editorials fins a companyies de producció o distribució artística i musical, arts escèniques, moda o videojocs entre altres, que podran desenvolupar el seu pla de modernització.  
2. Objectius i efectes que es pretenen amb la seua aplicació: El programa pretén reduir els temps i augmentar les possibilitats d'èxit en el procés de modernització d'empreses i l'acceleració de noves línies de negoci cultural. L'enfocament serà de caràcter pràctic i permetrà fomentar el treball en xarxa amb altres empreses del sector i també preparar la seua internacionalització.  
3. Mecanisme: Elaboració de bases reguladores i convocatòria per a la concessió de les ajudes per concurrència competitiva (art. 165 Llei 1/2015).  
4. Delimitació de les línies bàsiques de les bases reguladores: Presentació de la sol·licitud i documentació segons la resolució de la convocatòria, baremació per la comissió tècnica, concessió pel titular de la conselleria i justificació de la realització de l'activitat dins del termini que s'indique a l'efecte.  
5. Calendari: Aquestes subvencions es convocaran una única vegada per a l'exercici 2023.  
6. Termini necessari per a la seua consecució: 2026  
7. Pla d'acció:  
En el període que contempla el Pla està previst realitzar una sola convocatòria.  
8. Indicadors de seguiment i avaluació: Nombre mínim d'iniciatives beneficiades: 25